Patrino Albanio

Patrino Albanio (, []) estas 12 m alta statuo kiu troviĝas ĉe la Nacia Martira Tombejo de Albania () en Tirano, Albanio, dediĉita en 1971.

La statuo reprezentas la landon kiel patrino gardanta super la eterna ripozo de tiuj kiuj donis siajn vivojn por ŝi. Estas ĝis 28 000 tomboj de albanaj partizanoj en la tombejo, ĉiuj pereis dum la dua mondmilito. La masiva statuo tenas bukedon de laŭro kaj stelon. La tombejo estis ankaŭ la ripozanta loko de eksa gvidanto Enver Hoĝa, kiu poste estis eltombejigita kaj remetita en pli malgrava tombo en alia publika tombejo.

La statuo estas farita de cemento kaj ĝi estas verko de la skulptistoj Kristaq Rama, Muntaz Dhrami kaj Shaban Hadërri. Ĝi staras sur 3-metra piedestalo; gravurita sur la piedestalo estas la vortoj "Lavdi e përjetshme dëshmorëve të atdheut" ("Eterna gloro al la martiroj de la patrujo").

 Bildaro 

 Vidu ankaŭ 
 Tirano
 Albanio
 Historio de Albanio

Kategorio:Statuegoj
Kategorio:Naciaj simboloj de Albanio
Kategorio:Koordinatoj sur Vikidatumoj
Kategorio:Naciaj personigoj